**NÁRODNÁ RADA SLOVENSKEJ REPUBLIKY**

**VI.** **volebné obdobie**

**Číslo:**

**N á v r h**

**poslancov Národnej rady Slovenskej republiky Daniela Lipšica a Evy Horváthovej**

**n a  v y d a n i e**

zákona, ktorým sa mení a dopĺňa zákon č**.** 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a o zmene a doplnení zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

P r e d k l a d á : Návrh na uznesenie:

Daniel Lipšic v. r. Národná rada Slovenskej republiky

Eva Horváthová v. r. **s c h v a ľ u j e**

návrh poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a o zmene a doplnení zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov

Bratislava august 2015

**NÁRODNÁ RADA SLOVENSKEJ REPUBLIKY**

**VI. volebné obdobie**

NÁVRH

**ZÁKON**

z ... 2015,

ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a o zmene a doplnení zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

**Čl. I**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z., zákona č. 125/2013 Z. z., zákona č. 464/2013 Z. z.,  zákona č. 307/2014 Z. z., nálezu Ústavného súdu Slovenskej republiky č. 330/2014 Z. z., zákona č. 377/2014 Z. z. a zákona č. 61/2015 Z. z. sa dopĺňa takto:

1. § 152 sa dopĺňa sa písmenom f), ktoré znie:

„f) informovať zákonného zástupcu dieťaťa alebo žiaka o neprítomnosti dieťaťa alebo žiaka v škole alebo v školskom zariadení bez zbytočného odkladu potom, ako sa dieťa alebo žiak nedostaví v daný deň na začiatok výchovy a vzdelávania; to neplatí ak je škola alebo školské zariadenie vopred informované o neprítomnosti dieťaťa alebo žiaka podľa § 144 ods. 9 tohto zákona.“

2. V § 153 sa odsek 1 dopĺňa písmenom e), ktoré znie:

„e) forme a čase informovania zákonného zástupca dieťaťa alebo žiaka o neprítomnosti dieťaťa alebo žiaka v škole alebo v školskom zariadení.“

**Čl. II**

Zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení zákona č. 140/2008 Z. z., zákona č. 461/2008 Z. z., zákona č. 540/2008 Z. z., zákona č. 170/2009 Z. z., zákona č. 67/2010 Z. z., zákona č. 131/2010 Z. z., zákona č. 132/2010 Z. z., zákona č. 136/2010 Z. z., zákona č. 172/2011 Z. z., zákona č. 470/2011 Z. z., zákona č. 306/2012 Z. z., zákona č. 74/2013 Z. z., zákona č. 153/2013 Z. z., zákona č. 204/2014 Z. z. a zákona č. 77/2015 Z. z. sa dopĺňa takto:

V § 24 sa odsek 5 dopĺňa písmenom g), ktoré znie:

„g) informovať zákonného zástupcu dieťaťa o neprítomnosti dieťaťa v zariadení pre deti a mládež30a)“.

Poznámka pod čiarou k odkazu 30a znie:

„30a) § 152 písm. f) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. .../2015 Z. z.“.

# Čl. III

**Účinnosť**

Tento zákon nadobúda účinnosť 1. januára 2016.